Celebration

Σχετικά με το άλμπουμ

Στις 18 Μαρτίου 2009, η Liz Rosenberg ανακοίνωσε τα σχέδια για την κυκλοφορία ενός greatest hits άλμπουμ μέχρι τον Σεπτέμβριο. Επίσης ανακοίνωσε ότι η Μαντόνα θα πήγαινε στο στούντιο για να καταγράψει νέο υλικό για το άλμπουμ. Την επόμενη μέρα, ο διευθυντής της Madonna, Guy Oseary, ζήτησε από τους fans στο Twitter ποια παλιότερα κομμάτια θα ήθελαν να μπουν στο άλμπουμ. Αργότερα επιβεβαιώθηκε ότι η Μαντόνα ηχογράφησε τρία νέα κομμάτια για το άλμπουμ, με τον Paul Oakenfold να επιβεβαιώνεται ως παραγωγός για τα δύο απ' αυτά.
"The song comes first. And all of those other things that people remember, the imagistic things, are secondary, or certainly not as important. But I think I’ve become pretty good at sussing out when people’s opinions of my work are coming from what they think of me personally. You just have to do your thing and then let it go out into the world. The rest, you’re not in control."

Σε συνεντευξή του στο περιοδικό Attitude, ο Oakenfold αποκάλυψε ότι τα δύο κομμάτια του άλμπουμ ονομάζονται, "Broken (I'm Sorry)" και "Celebration". Δήλωσε ότι η νέα μουσική είναι "στιχουργικά κλασική Madonna με έναν εντυπωσιακό σύγχρονο ήχο". Η επίσημη ιστοσελίδα της Μαντόνα επιβεβαίωσε επίσης ένα άλλο κομμάτι, το "Revolver", στο οποίο συμμετέχει ο ράπερ Lil Wayne.
Στις 22 Ιουλίου 2009, η Warner Bros. Records ανακοίνωσε επίσημα την ημερομηνία κυκλοφορίας του άλμπουμ, στις 28 Σεπτεμβρίου 2009 και επιβεβαίωσαν το όνομα του άλμπουμ, "Celebration" μέσω της επίσημης ιστοσελίδας της Μαντόνα. Τα τραγούδια του άλμπουμ είχαν επιλεχθεί απ'τήν Μαντόνα και τους θαυμαστές της και κάλυπταν όλο το σύνολο της καριέρας της. Επίσης, κυκλοφόρησε ένα DVD, Celebration: The Video Collection, το οποίο περιελάμβανε διάφορα μουσικά βίντεο της Μαντόνα που δεν είχαν εμφανιστεί σε DVD πότε. Περιλαμβάνει ολόκληρο το βίντεο του single "Celebration". Το εξώφυλλο του "Celebration" δημιουργήθηκε από τον Mr. Brainwash. Το άλμπουμ έγινε διαθέσιμο στα iTunes για προ-παραγγελία από τη 1η Σεπτεμβρίου 2009.

Singles

Το "Celebration" επιβεβαιώθηκε ότι θα είναι το πρώτο single από το άλμπουμ. Ακούστηκε για πρώτη φορά ένα μικρό κομμάτι στην Sticky & Sweet Tour όταν εκτελούσε το "Holiday". Το τραγούδι, ήταν να κυκλοφορήσει αρχικά σε ραδιοφωνικούς σταθμούς στις 3 Αυγούστου 2009. Ωστόσο, διέρρευσε στο Ίντερνετ και η ημερομηνία άλλαξε για τις 31 Ιουλίου 2009. Η ψηφιακή λήψη κυκλοφόρησε επίσης την ίδια μέρα λόγω της διαρρόης. Τα Remixes του τραγουδιού κυκλοφόρησαν σε διάφορα κλαμπ στις 24 Ιουλίου 2009. Έλαβε μικτές κριτικές από τους κριτικούς. Το τραγούδι έφτασε στην κορυφή των charts στις Φινλανδία, Ιταλία και Σουηδία, ενώ στο τοπ-τεν πολλών άλλων ευρωπαϊκών χωρών. Έγινε το 55ο τραγούδι που μπαίνει στο Billboard Hot 100 και το 40ο νούμερο ένα στα Billboard Hot Dance Club Songs.
Στις 11 Δεκεμβρίου 2009 επιβεβαιώθηκε από την επίσημη ιστοσελίδα της Μαντόνα ότι το δεύτερο single θα είναι το "Revolver" και ότι θα κυκλοφορήσει σε ορισμένες περιοχές. Ένα ψηφιακό maxi single κυκλοφόρησε σε πολλές χώρες στις 29 Δεκεμβρίου 2009, ακολουθούμενο από ένα maxi CD single στις ΗΠΑ στα τέλη του Ιανουαρίου του 2010 και σε 12" vinyl single στις αρχές Φεβρουαρίου του 2010. Μερικοί κριτικοί επαίνεσαν τον στίχο "My love’s a revolver" ενώ άλλοι θεώρησαν ότι ήταν απογοητευτικός. Δεν πήγε καλά στα charts αλλά έφτασε στο τέσσερα στα Billboard Hot Dance Club Songs των Ηνωμένων Πολιτειών. Ήταν το τελευταίο 
single της Μαντόνα από την δεκαετία 2000 - 2010.